МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-19476, екз. № ….
20.10.2026 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14 от Наредба за провеждане на конкурсите и подбора при мобилност на държавни служители, заповед № 8121з-1065/24.06.2026 г., относно възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-15650/15.10.2026 г., обявявам конкурс за заемане на 1 (една) вакантна длъжност, както следва:
МЛАДШИ ЕКСПЕРТ в 02 сектор „Защита на класифицираната информация и регистратура“ към отдел „Координация и информационно-аналитична дейност“ при Столична дирекция на вътрешните работи, длъжностно ниво – 11, съгласно Класификатор на длъжностите в администрацията, наименование на длъжностното ниво – експертно ниво 7.
І. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от Закона за държавния служител;

2. Да имат придобита минимална образователно-квалификационна степен на висшето образование „професионален бакалавър по …..”, по смисъла чл. 42, ал. 1, т. 1, буква “а” от Закона за висшето образование:

2.1. Области на висшето образование – съгласно ПМС 125/24.06.2002 г.;

2.2. Професионални направления – съгласно ПМС 125/24.06.2002 г.

3. Минимален професионален опит – не се изисква, минимален ранг – V младши.

4. Да притежават или да получат разрешение за достъп до класифицирана информация съгласно Закона за защита на класифицираната информация до ниво на сигурност „Строго секретно”. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.

ІІ. Описание на длъжността:

- прилага изискванията на Закона за защита на класифицираната информация по отношение на документалната, персоналната и физическата сигурност в сектора;

- изготвя становища и окомплектова преписки във връзка с дейността на сектора;

- извършва процедурите по проучване и издаване на разрешения за достъп до класифицирана информация при назначаване и преназначаване на служители от дирекцията;

- незабавно докладва на служителя по сигурността на информацията на организационната единица за случаите на нерегламентиран достъп до .материали, съдържащи класифицирана информация;

- при констатиране на проблеми в направлението на работа информира писмено прекия си ръководител и предлага конкретни действия за разрешаването им;

- участва в организирането и подготовката на обучение в областта на сигурността на лицата, допуснати за работа с класифицирана информация в организационната единица;

- подпомага организацията на работа в регистратурата, разпределя задачите за изпълнение от служителите в нея и контролира осъществяването на деловодната дейност в регистратурата в съответствие с нормативните документи за нейната организация и изискванията за защита на класифицираната информация;

- спазва изискванията за защита на класифицираната информация.

- спазва изискванията за опазване на служебната тайна по отношение на информацията, до която е имал достъп при изпълнение на служебните задължения;

- не предоставя личните си пароли за достъп до автоматизираните информационни системи на други лица, както и не допуска извършване на справочна дейност от друг служител с тях;

- работи в средата на автоматизирани информационни системи, като спазва правилата за ползване на същите;

- в рамките на своята компетентност изпълнява и други задачи, възложени му от ръководството.
ІІІ. Начин за провеждане на конкурса:

1. Решаване на тест за познания от професионалната област на длъжността и относно администрацията, в която е конкурсната длъжност;

2. Интервю.

ІV. Граници (от - до) на заплатата, определена за длъжността за степен 1 – от 620,20 евро до 919 евро, съгласно Наредба за заплатите на служителите от държавната администрация (НЗСДА).

При назначаване на кандидата спечелил конкурса се определя основна месечна заплата по Приложение 1 към НЗСДА и съгласно Вътрешните правила за заплатите в МВР.

V. Необходими документи за участие в конкурсната процедура:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл;

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността; ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копия от документи, удостоверяващи продължителността на професионалния опит (при наличие на такъв);

5. Копие на документи за придобит ранг (при наличие на такъв);

6. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

VІ. Място и срок за подаване на документите за участие:

Документите могат да бъдат подавани лично или чрез пълномощник в 10 дневен срок от публикуване на обявлението всеки работен ден от 09.00 ч. до 11.30 ч. и от 13:30 ч. до 15:30 ч. на адрес: гр. София, ул. „Антим І” № 5, в приемната на Столична дирекция на вътрешните работи, телефони за допълнителна информация и справки – 02/98 20058, 02/98 20517 и 02/98 20034.
Документите може да се подават и по електронен път (e-mail – sdvr@mvr.bg), като в този случай заявлението по чл. 17, ал. 2 и декларацията по чл. 17, ал. 3, т. 1 от НПКПМДСл, следва да бъдат подписани от кандидата с електронен подпис.
VІІ. Списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР в интернет и интранет и на информационното табло в приемната на Столична дирекция на вътрешните работи, на адрес: гр. София, ул. „Антим І” № 5.
Копие от обявлението да се изпрати на дирекция „Човешки ресурси“ - МВР и на Столична дирекция на вътрешните работи, за сведение и изпълнение.

ВПД АДМИНИСТРАТИВЕН

СЕКРЕТАР НА МВР:        (п)
Габриела Килфанова

